# Registrering af virksomheder og kontaktpersoner for indberetning af MiFIR transaktioner til TRSII – Testmiljø

Generel information

Værdipapirhandlere, dataindberetningstjenester (ARM) samt markedspladser, der skal foretage transaktionsindberetninger til Finanstilsynet i medfør af MiFIR artikel 26, skal registreres af Finanstilsynet samt oprettes i Finanstilsynets nye TRS system, herefter kaldet TRSII.

Denne information og vedlagte blanket omhandler kun oprettelse af virksomheden i TRSII testmiljøerne, hvorfor det ikke er en forudsætning, at virksomheden er godkendt som eksempelvis ARM på forhånd.

Fra og med den 3. januar 2018 skal der i medfør af MiFIR artikel 26 indberettes til det nye TRSII-system, som erstatter det nuværende TRS-system. For at få adgang til produktionsmiljøet kræves det, at det indberettende selskab har testet mod Finanstilsynets testmiljø.

Produktions- og testmiljøer

TRSII etableres med et produktionssystem samt 2 testsystemer, TEST1 og TEST2. De 2 testsystemer vil være konfigureret med henholdsvis produktionsversionen og den kommende version af TRSII-systemet. Frem til start i produktion vil der være testversioner af TRSII på alle miljøerne.

Det forventes, at der vil blive åbnet for adgang til produktionsmiljøet i Q4 2017. Der vil blive fremsendt yderligere information samt tilmeldingsskema hertil, når der åbnes for adgang til produktionsmiljøet.

TRSII systemet vil blive etableret parallelt med det nuværende TRS system, hvilket betyder, at der skal etableres en ny teknisk opkobling til TRSII-systemet.

Kommunikationsprotokoller og opsætning

Kommunikation med TRSII systemet vil være baseret på SFTP-teknologi over Internettet.

For åbning af adgang til testmiljøerne skal virksomheden gøre følgende:

1. oplyse SFTP (IP) source-adresse samt for ARM’s vedkommende også tilknyttede Executing Entities, som fremsendes til Finanstilsynet på e-mail [MiFIR-TRS@ftnet.dk](mailto:MiFIR-TRS@ftnet.dk) i vedlagte blanket
2. danne et SSH-nøglepar. Den offentlige SSH-key fremsendes i en separat mail til BEC[[1]](#footnote-1) på e-mail: [bectrs2@bec.dk](mailto:bectrs2@bec.dk). Der kan også fremsendes to offentlige nøgler, såfremt der ønskes separate nøgler til de to test-miljøer (TEST1 og TEST2). Den/de offentlige nøgle(r) bedes fremsendt i OpenSSH-format, være af typen RSA og have en nøglelængde på 2048 eller 4096 bit. Navn på Submitting Entity og miljø (dvs. TEST1 eller TEST2 hvis separate nøgler ønskes) kan med fordel skives i ssh-key-kommentaren.

Når source-adresse er modtaget og whitelistet i den indgående firewall samt SSH-Key(s) er modtaget og registreret, vil der blive fremsendt credentials samt information til at logge på testmiljøerne 1 & 2.

Tidsfrister efter der er åbnet for test med TRSII

Vedlagte blanket skal være sendt til Finanstilsynet mindst 10 arbejdsdage før forventet tilslutning til TRSII testmiljøerne.   
SSH-nøglepar skal være sendt til BEC mindst 10 arbejdsdage før forventet tilslutning til TRSII testmiljøerne.

Kontakt hos Finanstilsynet

Eventuelle spørgsmål kan rettes til Anne Birthe Bundgaard (mail: MifIR-TRS[@ftnet.dk](mailto:@ftnet.dk)) eller BEC (mail: [bectrs2@bec.dk](mailto:bectrs2@bec.dk) og vagttelefonen: +45 2362 9763).

For at modtage løbende information om MiFIR indberetning samt opsætning og drift af TRSII i de forskellige miljøer opfordrer Finanstilsynet virksomheden til at oprette sig på Finanstilsynets distributions e-mailliste ved at skrive til [MiFIR-TRS@ftnet.dk](mailto:MiFIR-TRS@ftnet.dk) samt løbende at følge med i opdateringer på Finanstilsynets hjemmeside [MiFIR-TRS](http://www.finanstilsynet.dk/da/Lovgivning/Information-om-udvalgte-tilsynsomraader/MiFIR-TRS). Finanstilsynet vil gennem disse kanaler distribuere information om opsætning og drift af TRSII i de forskellige miljøer.

1. BEC er Finanstilsynets driftsoperatør af TRS II [↑](#footnote-ref-1)